**Dodatok k Školskému poriadku č. 1**

**Dištančná forma vyučovania**

Počas trvania pandémie ochorenia COVID-19 musíme rešpektovať, že v prípade rozhodnutia **Úradu verejného zdravotníctva** bude vzdelávanie prebiehať **dištančnou formou**.

Dištančná forma vzdelávania žiakov školy prebieha prostredníctvom elektronickej komunikácie s vyučujúcimi **nasledujúcimi formami**:

* + Primárne prostredníctvom portálu EduPage,
  + online vyučovacie hodiny cez google meet (informácia o online hodine bude uvedená najneskôr 1 deň pred uskutočnením online hodiny),
  + prostredníctvom e-mailu (meno.priezvisko@zsuzhorodska.sk),
  + v nevyhnutnom prípade prostredníctvom sociálnych sietí.

.

Online hodiny sa organizujú približne v čase, ktorý zodpovedá rozvrhu hodín v škole, podľa **upraveného rozvrhu hodín**, ktorý dostane žiak od triedneho učiteľa.

Vyučovanie bude prebiehať **od 8:00 do 14:00 hod**. Zadávanie úloh vyučujúcimi a odosielanie vypracovaných úloh žiakov v čase **od 8:00 do 16:00 hod**.

Učitelia jednotlivých predmetov budú zadávať žiakom úlohy **v** **primeranom rozsahu a primeranej náročnosti** s určením presného termínu na preštudovanie/vypracovanie:

* + nové učivo na samoštúdium (napr. študijné texty, prezentácie, …),
  + úlohy na precvičenie učiva (pracovné listy, doplňovačky, …),
  + zadania na overenie pochopenia učiva (testy, previerky, …),
  + projekty na samostatnú prácu,
  + iné (video, audio nahrávka a pod.).

Každý učiteľ pošle žiakom naraz učebný materiál v rozsahu, ktorý **zodpovedá jednej vyučovacej hodine**.

Žiakom je potrebné dať na **vypracovanie zadaných úloh dostatočný čas**.

Učiteľ dodržuje požiadavku **primeranosti**.

|  |  |  |
| --- | --- | --- |
| **Časová dotácia predmetu** | **Frekvencia zadávania úloh alebo online vyučovanie** | **Termín zadania** |
| **1 až 2** hodiny týždenne | úlohy zadáva učiteľ **len raz do týždňa** | učivo a úlohy zadáva učiteľ v prvý deň v týždni, kedy je v rozvrhu daný predmet |
| **3 až 4** hodiny týždenne | úlohy zadáva učiteľ **dvakrát do týždňa** |
| **5 až 6** hodín týždenne | úlohy zadáva učiteľ **trikrát do týždňa** |

|  |  |  |
| --- | --- | --- |
| **Príklad:** |  |  |
| V 8.A je chémia v pondelok a v stredu. Úlohu zadá učiteľ v pondelok a žiaci ju vypracovanú odovzdajú najneskôr do budúceho pondelka. Učiteľ zadáva učivo v rozsahu 1 vyučovacej hodiny.  Matematika je v 5.A každý deň v týždni. Učiteľ zvolá online hodinu alebo zadá úlohy v pondelok, v stredu a v piatok (nie viac). Učiteľ zadá učivo v rozsahu max. 3 hodín matematiky. |  |  |

**Pre žiakov z toho vyplývajú nasledujúce povinnosti:**

1. Pravidelne sledujú EduPage, kam jednotliví učitelia posielajú pokyny k dištančnému vzdelávaniu.
2. Online vyučovacie hodiny budú prebiehať v časovom intervale, ktorý zodpovedá tvojmu rozvrhu hodín v škole. Zmenu môže vykonať len učiteľ príslušného predmetu po vzájomnej dohode.
3. Online vyučovacie hodiny sú pre žiakov **povinné.** Svoju neprítomnosť musí žiak alebo rodič (zákonný zástupca) ospravedlniť danému vyučujúcemu.
4. Na online hodinách žiak pozorne počúva výklad vyučujúceho a **aktívne** pracuje.
5. V prípade neúčasti na online hodine a nepredloženia zadávaných úloh dohodnutým spôsobom a do stanoveného termínu vyučujúcemu daného predmetu, zaznamenáva učiteľ absenciu žiaka do elektronickej triednej knihy.
6. Následne je žiak povinný predložiť ospravedlnenie svojej neúčasti ako pri prezenčnej forme vyučovania.

**Pre zákonného zástupcu žiaka z toho vyplývajú nasledujúce povinnosti:**

1. Pravidelne sleduje EduPage, resp. stránku školy a riadi sa aktuálnymi pokynmi školy.
2. Dohliada a zodpovedá, aby sa žiak prihlasoval na online hodiny v stanovenom čase a svedomito vypracovával úlohy, ktoré má od učiteľov zadané.
3. Pri nemožnosti žiaka zúčastňovať sa na online vzdelávaní, bude pre žiakov pripravená alternatívna forma výučby vo forme tlačených materiálov, ktoré budú pripravené na vrátnici školy.
4. Ak bude žiak na online hodine neprítomný a vopred sa vyučujúcemu neospravedlnil, jeho absenciu je rodič povinný nahlásiť a zdôvodniť.

V Košiciach dňa 23. 10. 2020 Schválil: RNDr. Mikuláš Tóth

riaditeľ školy